2. nodevuma

*Starpziņojums “Sabiedrībā balstītu sociālo pakalpojumu bērniem ar funkcionāliem traucējumiem finansēšanas mehānisma apraksta un ieviešanas metodikas izstrāde”*

# 7.pielikums

## IBM matricas aizpildīšanas instrukcija

IBM izstrādes procesā datu apstrādei, atbalsta plāna sastādīšanai, aprēķinu veikšanai un IB apmēra noteikšanai katras pašvaldības sociālajam darbiniekam ir izveidots viens individualizēts fails, pielietojot MS EXCEL datnes (skatīt 6.pielikumu), kas sastāv no 20 IBM matricām katram bērnam (10 bērniem un, ja nepieciešams, vēl 10 IBM matricas papildus) ar attiecīgajām darba lapām.

Individualizēts fails sastāv no divām daļām:

1. Kopsavilkums.
2. Bērna un viņa vecāku personu dati.

I. daļa – Kopsavilkums ir sekojošas darba lapas:

1. Darba lapa - Saturs
2. Datu bāze/Faktiski izlietotais finansējums un rezultatīvo rādītāju izpilde (28.pielikums).
3. Naudas plūsmas pārskats (29.pielikums).
4. Faktiski izlietotā finansējuma un rezultatīvo rādītāju pārskats (30.pielikums).
5. Tehniskā darba lapa – SBS pakalpojumu saraksts.
6. Apkopojuma lapa – faila tehniskais atbalsts (šo darba lapu sociālie darbinieki nevar atvērt, tā ir nobloķēta).

II. daļa - Bērna un viņa vecāku personu dati – sastāv no visu bērnu IBM matricām un viena bērna IBM matrica sastāv:

1. 6.1.tabula – Bērna un viņa vecāka personas dati;
2. 6.2.tabula - Izvērtēšanas komandas ekspertu saraksts;
3. 6.3.tabula – Atbalsta plāns/ I daļa SBS pakalpojumu saraksts un SBS pakalpojumu saņemšanas intensitāte - līguma ar vecāku 1.pielikums;
4. 6.4.tabula – Atbalsta plāns/ II daļa – IB apmēra aprēķins SBS pakalpojumu nodrošināšanai;
5. 6.5.tabula – Atbalsta plāns/ II daļa – IB apmēra aprēķins SBS pakalpojumu nodrošināšanai – līguma ar vecāku 2.pielikums;
6. 6.6.tabula – Atbalsta plāns/ III daļa – SBS pakalpojuma saņemšanas intensitātes apjoms – līguma ar vecāku 3.pielikums;
7. 6.8.tabula – IBM iekļauto SBS pakalpojumu saraksts;
8. 6.9.tabula – Iesniegums - līguma ar vecāku 5.pielikums;
9. 6.10.tabula – Atbalsta plāna faktiskā izpilde;
10. 6.11.tabula – IBM matricas tehniskais atbalsts (šo tabulu sociālie darbinieki neredz, tā ir paslēpta).

**Darba lapa - Saturs**

Darba lapa paredzēta, lai ātri varētu atrast nepieciešamo darba lapu, ar izveidoto saišu (linku) palīdzību.

**Datu bāze/Faktiski izlietotais finansējums un rezultatīvo rādītāju izpilde (28.pielikums)**

Datu bāze paredzēta izlietotā finansējuma uzskaitei, kur tiek atspoguļots SBS pakalpojumu saņemšanas periods, personu dati, rēķina informācija, maksājumu veikšanas informācija.

**Naudas plūsmas pārskats (29.pielikums)**

Naudas plūsmas pārskats paredzēts izmēginājumprojekta LM pārskaitītā finansējuma izlietojuma pārskata periodā uzraudzībai (mēneša ietvaros) sadalījumā pa izmaksu pozīcijām un kopā.

**Faktiski izlietotā finansējuma un rezultatīvo rādītāju pārskats (30.pielikums)**

Faktiski izlietotā finansējuma un saņemto SBS pakalpojumu pārskats paredzēts, lai varētu sagatavot izlietotā finansējuma pārskatu ceturkšņa griezumā. Informācija ielasās automātiski no 28.tabulas.

**Tehniskā darba lapa – SBS pakalpojumu saraksts**

Tehniskā darba lapa paredzēta, lai varētu veikt izmaiņas SBS pakalpojumu sarakstā, ja izmēģinājumprojekta laikā piešķirot SBS pakalpojumus rodas jauns pakalpojums, kas vēl nav iekļauts pakalpojumu sarakstā.

Apkopojuma lapa – faila tehniskais atbalsts (šo darba lapu sociālie darbinieki nevar atvērt, tā ir nobloķēta).

IBM ietvaros SBS pakalpojumus varēs saņemt gan bērns, gan vecāks un IBM tiek izdalītas trīs atbalsta jomas:

1. Ģimenes atbalsta spēju stiprināšana.
2. Atbalsta pakalpojumi bērniem zaudētās funkcijas kompensēšanai.
3. Bērna funkcionēšanas spēju uzturēšana un attīstīšana.

**6.1.tabula “**Bērna un viņa vecāka personas dati”

6.1.tabulā ievada:

* pašvaldības un sociālā darbinieka datus;
* bērna personas datus - vārdu, uzvārdu, dzimšanas datumu, vecumu, adresi, bērna funkcionālā traucējuma veidu, kādus SBS pakalpojumus bērns jau saņem;
* vecāku personas datus un kontaktinformāciju;
* līguma datus.

**Katrai rindai ir sniegts aizpildīšanas formāta apraksts.**

**6.2. tabula “**Izvērtēšanas komandas ekspertu saraksts”**.**

Norāda informāciju par izvērtēšanas komandas ekspertiem (specialitāte, vārds, uzvārds), kuri veiks bērna un ģimenes vajadzību izvērtēšanu, sadalījumā pa atbalsta jomām, un vecāku (vārds, uzvārds), kurš piedalīsies izvērtēšanas procesā.

Kā arī 6.2.tabulā norāda katras atbalsta jomas nozīmības īpatsvaru, ko nosaka izvērtēšanas komandas eksperti.

**6.3. tabula “**Atbalsta plāns/ I daļa - SBS pakalpojumu saraksts un SBS pakalpojumu saņemšanas intensitāte” - līguma 1.pielikums.

Balstoties uz izvērtēšanas komandas veikto bērna un ģimenes vajadzību izvērtējumu, izvērtēšanas komanda nosaka kopīgus ilgtermiņa un īstermiņa mērķus, un, lai sasniegtu šos mērķus, sastāda SBS pakalpojumu sarakstu 6 mēnešu periodam, kurā norāda katrai atbalsta jomai SBS pakalpojumus prioritārā secībā. Izvērtēšanas komanda izvēlas tos SBS pakalpojumus, kas pēc izvērtēšanas komandas viedokļa dod vislielāko pievienoto vērtību un sekmē definēto mērķu sasniegšanu, kā arī norāda SBS pakalpojumu saņemšanas intensitāti pārskata perioda mēnešu griezumā. Pēc tam vecāks ekspertu izvēlētos SBS pakalpojumus, kā viņš to redz, saranžē savā prioritārā secībā, veidojot kopējo prioritāro SBS pakalpojumu sarakstu, neizdalot atbalsta jomas. Šī tabula ir līguma ar vecāku pielikums, kuru paraksta sociālais darbinieks un vecāks.

**6.4.tabula** “Atbalsta plāns/II daļa – IB apmēra aprēķins SBS pakalpojumu nodrošināšanai”.

Balstoties uz 6.3.tabulā sastādīto SBS pakalpojumu sarakstu un 6.7.tabulā norādīto faktisko pakalpojumu sniedzēju un SBS pakalpojuma cenu, tiek aprēķināts IB nepieciešamais apmērs un saskaņā ar atbalsta plāna izveidošanas procesu IB kopējais apmērs, ņemot vērā dažādus finanšu avotus.

6.4.tabulā I,II, III un daļēji IV posma dati automātiski aizpildās no citām IBM matricas tabulām:

* no 6.2.tabulas - tiek ņemts nozīmības īpatsvars starp atbalsta jomām un vecāka vērtējums;
* no 6.3.tabulas – automātiski ielasās, SBS pakalpojumu nosaukumi, to sadalījums prioritārā secībā, ieplānotais SBS pakalpojumu intensitātes apjoms (reižu skaits), vecāka noteiktās prioritātes SBS pakalpojumiem;
* no 6.8.tabulas – automātiski aizpildās izvēlēto SBS pakalpojumu cenas.

**6.4.tabulas** raksturojums:

I posms - izvērtēšanas komandas piedāvātais SBS pakalpojumu prioritizētais saraksts un vērtējums, kas tiek aprēķināts automātiski no 6.3.tabula ievadītās informācijas:

* + piešķirtas prioritārās vērtības izvērtēšanas komandas izvēlētajiem SBS pakalpojumiem, kas tiek aprēķinātas, vadoties no SBS pakalpojumu skaita un noteiktajām prioritātēm katrā atbalsta jomā. Katrs nākamais SBS pakalpojumu saraksta SBS pakalpojums, atbilstoši prioritātes līmenim, ir ar zemāku vērtību;
* SBS pakalpojumu relatīvā vērtība punktos, kas aprēķināta,ņemot vērā izvērtēšanas komandas SBS pakalpojumu prioritāro sadalījumu un algoritmu - katrs augstākas prioritātes SBS pakalpojums ir 2 reizes vērtīgāks par iepriekšējo SBS pakalpojumu, un tā vērtība ir izteikta procentos.

II posms - bērna vecāka prioritizētais SBS pakalpojumu saraksts:

* + bērna un ģimenes vajadzību izvērtējuma relatīvā vērtība punktos (9 kolonna), ko aprēķina, ņemot vērā iegūtos punktus (8 kolonna), kas tiek reizināti ar vecāka “īpatsvara” procentu no 6.2. tabulas “nozīmības īpatsvars %”. Aprēķina algoritms - augstākajai prioritātei (1) piešķirto punktu skaits ir vienāds ar vecāka norādīto prioritāšu kopskaitu, katrai nākamajai vecāka noteiktajai prioritātei - par 1 punktu mazāks. Pēdējai prioritātei punktu skaits ir (1);
  + iepriekšējā solī iegūtie punkti tiek pārvērsti % (10 kolonna), izrēķinot to īpatsvaru no izvērtēšanas komandas un vecāka punktu kopsummas, kas kopsummā ir 100%, pie nosacījuma, ka izvērtēšanas komandas vērtējums sastāda 70% un vecāku 30%;
  + SBS pakalpojuma bērna un vecāka kopējo izvērtējuma vērtību aprēķina, summējot izvērtēšanas komandas un vecāka piešķirtos, aprēķinātos procentus (11 kolonna).

III posms - IB nepieciešamā apmēra aprēķins, kas tiek aprēķinātas, ņemot vērā 6.8. tabulā norādītās konkrētās SBS pakalpojuma cenu, 6.3.tabulā sastādīto SBS pakalpojumu sarakstu, to intensitātes apjomu, nosakot nepieciešamo SBS pakalpojuma izmaksu summu, lai nodrošinātu visu atbalsta plānā iekļauto SBS pakalpojumu saņemšanu 6 mēnešu periodam (12-14 kolonna).

IV posms - IB kopējā apmēra aprēķins SBS pakalpojumu nodrošināšanai sadalījumā pa finanšu avotiem:

* publiskais valsts finansējums ir finansējums (15 kolonna), ko par kādu no izvērtēšanas komandas piedāvāto SBS pakalpojumu sarakstā iekļauto SBS pakalpojumu līdz izmēģinājumprojekta uzsākšanai, bērns saņem no valsts, piemēram, asistenta pakalpojums;
* publiskais pašvaldības finansējums ir finansējums (16 kolonna), ko par kādu no izvērtēšanas komandas piedāvāto SBS pakalpojumu sarakstā iekļauto SBS pakalpojumu līdz izmēģinājumprojekta uzsākšanai, bērns saņem no pašvaldības, piemēram, aprūpe mājās pakalpojums;
* IB provizoriskais apmērs ir izmēģinājumprojekta finansējums (17 kolonna), ko pārskata periodam bērnam aprēķina LM projekta īstenošanas komanda;
* izmēģinājumprojekta finansējums tiek pārdalīts (18 kolonna) starp bērniem, kuru IB nepieciešamais apmērs ir lielāks nekā IB provizoriskais apmērs, ņemot vērā iespējamo finansējuma pārpalikumu tajos gadījumos, ja SBS pakalpojumu IB nepieciešamais apmērs ir mazāks nekā IB provizoriskais apmērs;
* IB galīgais apmērs (projekta finansējums) ir IB provizoriskā apmēra (projekta finansējums) un pārdales finansējuma (projekta finansējums) kopsumma (19 kolonna);
* cits finansējums ir finansējums (20 kolonna), kas ir pieejams no citiem finanšu avotiem, piemēram, ziedojumiem, sabiedrisko organizāciju finansējums, vai arī gadījumos, ja vecāks izsaka vēlmi līdzfinansēt SBS pakalpojumu no saviem līdzekļiem, ja IB nepieciešamais apmērs ir lielāks nekā IB kopējais apmērs;
* IB kopējais finansējums (21 kolonna) ir finansējuma apmērs, ko bērns un vecāks pārskata periodā faktiski var izlietot SBS nodrošināšanai.

V posms - IB kopējā apmēra korekcijas finansējuma pietiekamības nodrošināšanai.

Paredzēts gadījumiem, ja IB nepieciešamais apmērs pārskata periodam ir lielāks nekā IB kopējais apmērs:

* SBS pakalpojuma skaita korekcija periodā kopā (22 kolonna) un sadalījumā pa mēnešiem (no 23-28 kolonnai);
* koriģētā SBS pakalpojumu izmaksu summa periodā (29 kolonna) kopā tiek aprēķināta, ņemot vērā korekcijas SBS pakalpojumu skaitā, ja IB kopējais apmērs ir mazāks nekā IB nepieciešamais apmērs;
* summas pārdale starp SBS pakalpojumiem (30 kolonna) tiek aprēķināta, ņemot vērā rezultātu koriģētā IB kopējā apmērā periodā;
* koriģētais IB kopējais apmērs periodā (31 kolonna) atspoguļo, par kādu summu tiek koriģēts IB kopējais apmērs, un uzrāda iztrūkumu vai pārpalikumu pret koriģēto SBS pakalpojumu izmaksu summu pārskata periodā (30 kolonna);
* SBS pakalpojumu seguma bilance (32 kolonna) atspoguļo, cik liela ir novirze no IB kopējā apmēra (21 kolonnas);
* V posma rezultāts kopā (33 kolonna) atspoguļota SBS pakalpojuma seguma bilanci kopā (32 kolonna) - līdzekļu pārpalikums (+) vai iztrūkums (-) visu atbalsta plānā iekļauto SBS pakalpojumu apmaksai, un ir kontroles rīks galarezultāta pārbaudei. Ja finansējums ir ar (-) zīmi, tad tas nozīmē, ka paredzētā izmaksu summa SBS pakalpojumiem ir ar iztrūkumu un ir jāveic korekcijas (22-28 kolonna), attiecīgi samazinot sākotnējo SBS pakalpojumu apjomu (6.3.tabula), sākot ar vismazāk vērtīgāko SBS pakalpojumu - mazākais % SBS pakalpojumu kopējā vērtībā (11 kolonna). Ja finansējums ir ar (+), tas nozīmē, ka ir finansējuma pārpalikums un var palielināt SBS pakalpojumu apjomu, bet ņemot vērā ekspertu sākotnēji noteikto apjomu.

6.5.tabula – Atbalsta plāns/ II daļa – IB apmēra aprēķins SBS pakalpojumu nodrošināšanai - līguma 2.pielikums.

Šī tabula ir 6.4 tabulas kopsavilkums, kurā pēc veiktajām finansējuma korekcijām un izmaiņām SBS pakalpojumu intensitātes apjomā, tiek atspoguļots koriģētais IB kopējais apmērs un SBS pakalpojumu kopējais apmērs 6 mēnešu periodam, atbilstoši kuram bērns un vecāks uzsāks saņemt SBS pakalpojumus. Šī tabula ir līguma ar vecāku pielikums, kuru paraksta sociālais darbinieks un vecāks.

**6.6.tabula** “Atbalsta plāns/III daļa – SBS pakalpojumu saņemšanas intensitātes apjoms” - līguma 3.pielikums.

Šī tabula ir 6.4. tabulas kopsavilkums, kurā pēc veiktajām finansējuma korekcijām un izmaiņām SBS pakalpojumu intensitātes apjomā, tiek atspoguļots koriģētais SBS pakalpojumu kopējais apmērs 6 mēnešu periodam sadalījumā pa mēnešiem, atbilstoši kuram bērns un vecāks uzsāks saņemt SBS pakalpojumus. Šī tabula ir līguma ar vecāku pielikums, kuru paraksta sociālais darbinieks un vecāks.

**6.8. tabula** ”IBM iekļauto SBS pakalpojumu saraksts”.

6.8.tabulā norāda informāciju par SBS pakalpojumu faktiskajiem pakalpojum sniedzējiem un faktisko SBS pakalpojuma cenu. Sarakstā esošajam katram SBS pakalpojumam piešķirot unikālu SBS pakalpojuma kodu.

Šo tabulu aizpildot, sociālais darbinieks ņem vērā IBM metodikas SBS pakalpojumu cenu noteikšanas principus. Tiem SBS pakalpojumiem, kuriem 6.8.tabulā ir norādītas cenas, sociālais darbinieks nav tiesīgs tās labot, tas ir gadījumā, ja būs SBS pakalpojumi bērniem ar dzirdes un redzes traucējumiem.

**6.9.tabula** “Iesniegums” - līguma 5.pielikums.

6.9.tabula vecāka iesniegums, kurā tiek norādīti konkrēti pakalpojuma sniedzēji, kas sniegs SBS pakalpojumus bērnam un vecākam saskaņā ar atbalsta plānu. Šo iesniegumu paraksta vecāks.

**6.10.tabula** “Atbalsta plāna faktiskā izpilde”.

6.10.tabula paredzēta, IB ietvaros piešķirtā SBS pakalpojuma intensitātes un finansējuma apguves uzraudzībai. Tabulā ir SBS pakalpojumu sadalījuma plāns gan intensitātes apjomam, gan finansējumam, informācija par faktiski saņemto SBS pakalpojumu apjomu un faktiski izlietoto finansējumu.

**6.11.tabula** “Tehniskais atbalsts”


6.11.tabula paredzēta tehniskajam atbalstam 6.3. un 6.4. tabulu aprēķinu veikšanai.

**Nekādā gadījumā 6.11.tabulā nedrīkst veikt jebkāda veida izmaiņas!**

**Darbs ar individualizēto failu**


Uzsākot darbu ar konkrētās pašvaldības individualizēto failu, sociālais darbinieks darba lapā “Tehniskā” ievada noteikto pašvaldības kodu, tas nepieciešams, lai visās darba lapās ielasās gan pašvaldības kods, gan pašvaldības nosaukums, skatīt 1.attēlu.

1.attēls



Tā kā individualizētājā failā ir daudz darba lapu (.....), un lai ātri varētu pārvietoties un atrast nepieciešamo, tad darba lapā “Saturs” ir izveidotas saites uz katru darba lapu Atkarībā no tā, kādas darbības nepieciešamas veikt, darba lapā “Saturs”, uzklikšķinot – uz sadaļām I “Kopsavilkums” vai II “Bērna un vecāku personas dati”, izvēlas nepieciešamo darba lapu, skatīt 2.attēlu.


2.attēls



Uzklikšķinot uz I sadaļu “Kopsavilkums”, atveras pieeja uz šādām darba lapām:

* Datu bāze/Faktiski izlietotais finansējums un rezultatīvo rādītāju izpilde (28.pielikums).
* Naudas plūsmas pārskats (29.pielikums).
* Faktiski izlietotā finansējuma un rezultatīvo rādītāju pārskats (30.pielikums).
* Tehniskā darba lapa – SBS pakalpojumu saraksts.
* Apkopojuma lapa – faila tehniskais atbalsts (šo darba lapu sociālie darbinieki nevar atvērt, tā ir nobloķēta), skatīt 3.attēlu.


3.attēls



Savukārt, lai atgrieztos uz sākumu, ir jāuzklikšķina uz šūnas “Atpakaļ”.


Uzklikšķinot uz II sadaļu “Bērna un vecāku personas dati”, atveras tabula ar kuras palīdzību var nokļūt uz darba tabulām no 6.1. līdz 6.10. konkrētajam bērnam, uzklikšķinot uz šūnu “X”, skatīt 4.attēlu.

4.attēls



Lai nokļūtu atpakaļ no atvērtās darba lapas uz darba lapu “Saturs”, tad jāuzklikšķina tabulas kreisajā augšējā stūri uz vārda “ATPAKAĻ”, skatīt 5.attēlu.

5.attēls



**Darbību secība IBM matricas aizpildīšanā:**

**1.solis**

6.1.tabulā ievada pašvaldības, sociālā darbinieka, bērna un viņa vecāka personas datus, kontaktinformāciju, saņemamos SBS pakalpojumus, ja tie, līdz līguma noslēgšanas brīdim tiek faktiski saņemti un plānots arī tos, turpmāk saņemt, līguma datus utt., skatīt 1.attēlu. Informācija jāievada 2.ailē (iekrāsots ar dzeltenu). Ievadot informāciju pārējās tabulās, attiecīgā informācija ielasīsies automātiski.

1.attēls



**2.solis**

6.2. tabulā informāciju ievada tikai ar krāsām marķētajos laukos. Par ekspertiem – ailēs ar zaļu marķējumu; par vecāku – ar dzeltenu marķējumu, skatīt 2.attēlu.

* + 6.2.tabulas rindā ”Atbildīgais eksperts” norāda jomas vadošā eksperta specialitāti un vecāka radniecības vai aizbildniecības pakāpi;
  + 6.2.tabulas rindā ”Vārds, Uzvārds” norāda ekspertu un vecāka vārdu un uzvārdu;
  + 6.2.tabulas rindu “Nozīmības īpatsvars, %” aizpilda vēlāk (skat 5.soli);
  + 6.2.tabulā norāda sociālā darbinieka vārdu un uzvārdu;
  + ja bērna un ģimenes vajadzību izvērtēšanā attiecīgajā jomā ir piedalījušies vairāki eksperti, tad nākamajās rindās norāda attiecīgo ekspertu specialitāti un vārdu uzvārdu;
  + aizpildīto tabulu izdrukā, sociālais darbinieks paraksta un ievieto bērna lietā.

2.attēls.



**3.solis**

6.3.tabulā informācija par bērnu – vārds, uzvārds un ID ielasās automātiski no 6.1.tabulas ievadītās informācijas.

Tabulā informāciju ievada tikai ar krāsām marķētajos laukos. Sociālais darbinieks – ar zaļu marķējumu; vecāki – dzeltens marķējums. Kopīgi aizpildāmais lauks – zils marķējums.

Pirms bērna novērtēšanas uzsākšanas vecāks aizpilda anketu (skatīt 11.pielikumu), kurā nodefinē **mērķi/mērķus**, kurus bērns 6 - 12 mēnešu periodā vēlas sasniegt. Izvērtēšanas komanda pēc bērna un ģimenes vajadzību izvērtēšanas, respektējot vecāka/bērna mērķa formulējumu, nodefinē bērnam ilgtermiņa mērķi/ mērķus, ko norāda 6.3. tabulas sadaļā “Ilgtermiņa mērķis” (14, 18, 22 rindas) un katram ilgtermiņa mērķim nodefinē 6 mēnešu periodā sasniedzamos īstermiņa mērķi/mērķus, ko norāda sadaļā “Īstermiņa mērķi” (15-17; 19-21; 23-25 rindas), skat. 3.attēlu.

Vecāka definēto mērķi ieraksta 6.3.tabulas 13.ailē “Bērna/vecāka mērķa formulējums”.

3.attēls



**4.solis**

**I posma izpilde**

* + Balstoties uz izvērtēšanas komandas kopīgajiem lēmumiem, tiek izveidots 6.3.tabulā SBS pakalpojumu saraksts. No pieejamā 6.8.tabulā “IBM iekļauto SBS pakalpojumu saraksta”, izvēloties SBS pakalpojumus, kurus ir akceptējusi izvērtēšanas komanda;
  + Gadījumos, ja 6.8.tabulu ir nepieciešams papildināt ar kādu jaunu SBS pakalpojumu, kas nav iekļauts SBS pakalpojumu sarakstā, tad priekšlikums par SBS pakalpojuma iekļaušanu sarakstā ir jānosūta e-pastā LM projekta īstenošanas komandai, un tikai pēc tā iekļaušanas SBS pakalpojumu kopējā sarakstā un attiecīgā koda piešķiršanas, to var iekļaut 6.8.tabulas SBS pakalpojumu sarakstā. Lai to izdarītu, darba lapā “Tehniskā darba lapa” (I.daļa “Kopsavilkums”) ievada jaunajam SBS pakalpojumam kodu, nosaukumu un mērvienību, un šī informācija automātiski parādās visās 6.8.tabulās.
  + Izvēlētos SBS pakalpojumus, 6.3.tabulā tos ***ievada katrai atbalsta jomai prioritārā secībā******pēc ietekmes nozīmīguma atbilstoši ekspertu vērtējumam:*** 1.­ – vissvarīgākais, katrs nākamais - mazāk svarīgs;
  + Izvēlētā SBS pakalpojuma kodu ieraksta 2.kolonnā ”SBS pakalpojuma kods” (skatīt 4.attēlu).

*Ievadot SBS pakalpojuma kodu, 6.3.tabulas 3.kolonnā “SBS pakalpojuma nosaukums”, 4.kolonnā “Mērvienība” un 6.4.tabulas 12.kolonnā “SBS pakalpojumu cena” ielasīsies automātiski!*

Līdz ar to, lai informācija un aprēķins būtu pareizs, tad 6.8.tabulas “IBM iekļauto SBS pakalpojumu saraksts” ievadītai informācijai jābūt precīzai;

* + 6.3.tabulas 5.kolonnā “Kura īstermiņa mērķa sasniegšanai konkrētais SBS pakalpojums piešķirts” pretī katram SBS pakalpojumam jāatzīmē ar skaitļiem īstermiņa mērķa, numurs, skatīt 4.attēlu;

4.attēls



* + 6.3. tabulas kolonnu grupā “SBS pakalpojumu intensitāte” sociālais darbinieks ar skaitļiem norāda SBS pakalpojumu intensitātes apjomu (SBS pakalpojuma reižu skaitu), kas bērnam/ vecākam katram mēnesim 6 mēnešu periodā tiek ieplānots atbilstoši ekspertu vērtējumam. Ja kāds no SBS pakalpojumiem kādā mēnesī nav nepieciešams, aili atstāj tukšu (skatīt 5.attēlu).

*Ievadot katram SBS pakalpojumam SBS pakalpojuma reižu skaitu katrā pārskata perioda mēnesī 6.kolonnā “6 mēnešos kopā”, SBS pakalpojuma reižu skaits sasummēsies automātiski.*

5.attēls



**5.solis**

Pēc 6.3.tabulas aizpildīšanas, izvērtēšanas komanda vienojas, nosakot katras atbalsta jomas nozīmības īpatsvaru procentos (%) un sociālais darbinieks minētos procentus savada 6.2.tabulas rindā “Nozīmības īpatsvars, %”.

Ekspertiem savā starpā jāvienojas par katras atbalsta jomas SBS pakalpojumu kopuma nozīmīgumu bērna un ģimenes mērķu sasniegšanā. Par procentu sadalījumu, ***izvērtēšanas komandai jānonāk******pie vienota******lēmuma!*** Izvērtēšanas komandas 3 jomu novērtējuma kopsummai jābūt 70%. *Ekspertu komandas procentu sadalījums ir ļoti svarīgs, piešķirot katrai jomai attiecīgo % vērtību, jo lielāka vērtība jomai, jo nozīmīgāka tā būs un attiecīgās jomas noteiktajam SBS pakalpojumam tiks piešķirta lielāka kopējā vērtība % (6.4.tabulas 11.kolonna), un, ja finansējums būs nepietiekams, piešķirto SBS pakalpojums netiks samazināts.*

Savukārt vecāka novērtējums ir konstants un veido atlikušos 30% (skatīt 6.attēlu).

6.attēls



Ja dati ir ievadīti korekti procentu kopsummām 6.4.tabulā jāsakrīt ar 6.2.tabulā norādīto! 6.2. tabulas 2;3;4 kolonnu kopsumma ir 70% (6.attēls) un tāpat 6.4.tabulā 6.kolonnas “SBS pakalpojuma izvērtēšanas komandas vērtība, %” kopsumma ir 70%.

**6.solis**


**II posma izpilde**

Saskaņā ar IBM konceptu ļoti nozīmīga loma (30 % apmērā) nosprausto mērķu akceptēšanā vai koriģēšanā paredzēta vecākam.

* + sociālais darbinieks un rehabilitologs iepazīstina vecāku ar izvērtēšanas komandas izveidoto SBS pakalpojumu sarakstu.
  + pēc iepazīšanās ar izvērtēšanas komandas sastādīto SBS pakalpojumu sarakstu vecākam ir jāpieņem lēmums:
* kuri no piedāvātajiem SBS pakalpojumiem ir visnoderīgākie bērna/vecāka mērķa sasniegšanai;
* kuros SBS pakalpojumos viņš ar bērnu būtu gatavs aktīvi līdzdarboties.
  + Atbalstāmos SBS pakalpojumus vecāks novērtē, piešķirot tiem prioritātes vērtējumu no 1 – 9, kur 1 ir visaugstākā prioritāte, bet 9 ­ - zemākā. Vecāks var nesadalīt visas 9 prioritātes, aprobežojoties, piemēram ar 5 vai 6 prioritātēm. Šajā gadījumā sistēma paredz, ka katrs vecāka atbalstītais SBS pakalpojums kļūst “vērtīgāks”, respektīvi, visi vecāka ietekmē nodotie resursi tiek sadalīti starp izvēlētajiem SBS pakalpojumiem. Vecāka vērtējums ir jāieraksta 6.3.tabulas 14.kolonnā ”Vecāka SBS pakalpojuma prioritāte”, pretī katram atbalstītajam SBS pakalpojumam (skatīt 7.attēlu).

***Uzmanību! Vecāku noteiktais SBS pakalpojumu skaits prioritārā secībā nedrīkst pārsniegt 9 prioritātes. Nedrīkst būt noteiktas prioritātes ar vienādiem numuriem, piemēram 2 SBS pakalpojumiem ar prioritāti -3.***

7.attēls



* + - Kad 6.3.tabulu aizpilda eksperti, tad tā tiek izprintēta, un sociālais darbinieks un izvērtēšanas eksperti to paraksta. Pēc tam, kad vecāks veic savu izvērtējumu, un ņemot vērā, ka tabula ir līguma ar vecākiem 1.pielikums, to paraksta sociālais darbinieks un vecāks.

**7.solis**

**6.4. tabulas “IB apmēra aprēķināšana SBS pakalpojumu nodrošināšanai” aizpildīšana**

* 6.4.tabulas augšpusē manuāli jāievada atbalsta plāna periods, bērnam piešķirtais IB provizoriskais apmērs mēnesim un atbalsta intensitātes % (100% vai 70%), skatīt 8.attēlu.

8.attēls



* 6.4.tabulas augšpusē automātiski aizpildās informācija par dažādiem IB finanšu avotiem un apmēriem (skatīt 9.attēlu).

9.attēls



*6.4.tabulas I posms “Izvērtēšanas komandas piedāvāto prioritizētais SBS pakalpojumu saraksts un vērtējums” un II posms “Izvērtēšanas komandas sagatavotais un bērna vecāka prioritizētais SBS pakalpojumu saraksts” aizpildās automātiski no 6.3.tabulā savadītās informācijas (skatīt 10.attēlu).*

10.attēls



Pirms tiek aprēķināts IB nepieciešamais apmērs, ir jāaizpilda 6.8.tabula, ņemot vērā vecāku sniegto informāciju par pakalpojuma sniedzējiem un SBS pakalpojumu cenām, atbilstoši Metodikā noteiktajiem cenu veidošanas principiem (skatīt 16.1.pielikumu un 11.attēlu).

11.attēls



Gadījumā, ja SBS pakalpojumam par pirmo konsultāciju/nodarbību cena ir noteikta augstāka, nekā par visām pārējām, tad tiek izrēķināta SBS pakalpojuma vidējā cena un ievadīta IB matricā 6.8.tabulā.

Vidējās cenas aprēķina piemērs

Pirmā fizioterapeita nodarbība – 20.00 euro x 1 nodarbība = 20.00 euro

Pārējās fizioterapeita nodarbības – 15.00 euro x 14 nodarbība = 210.00 euro

Kopā: 15 nodarbības 230.00 euro

230.00 euro : 15 nodarbības = 15,33 euro

15,33 euro x 15 nodarbības = 229,95 euro

**15,34 euro x 15 nodarbības = 230,10 euro**

Vidējā cena, kas jāievada 6.8.tabulā ir 15,34 euro.

Aprēķinot transporta izmaksu plānu nedēļai, par pamatu ņem:

* maršruta garumu nokļūšanai uz SBS pakalpojuma sniegšanas vietu, izmantojot elektroniskajā vidē pieejamo informāciju, piemēram, <https://www.google.com/maps/dir///@56.9587354,24.1228506,15z>;
* degvielas patēriņa normu uz 100 km;
* uz atbalsta plāna sastādīšanas brīdi degvielas cenu, izdrukājot informāciju no interneta (parasti ņem augstāko norādīto cenu).

Gadījumā, ja sastādot atbalsta plānu, izvērtēšanas eksperti protokolā ir ieplānojuši atbalsta plāna kādā no jomā 6 un vairāk SBS pakalpojumus, tad divi pēdējie SBS pakalpojumi tiek apvienoti un darba lapā “Tehniskā darba lapa” (I.daļa - Kopsalikums) ievadīti kā viens SBS pakalpojums. Pēc tam tiem tiek izrēķināta SBS pakalpojuma vidējā cena un ievadīta IB matricā 6.8.tabulā.

Vidējās cenas aprēķina piemērs

SBS pakalpojuma kods L79 – individuālās kanisterapijas nodarbības (5.prioritāte) un individuālās Montesori metodikas speciālista nodarbības (6.prioritāte) un abi SBS pakalpojumu tiek ierakstīti atbalsta plānā zem piektās prioritātes. Līdz ar to tiek aprēķināta SBS pakalpojumu vidējā cena.

Vidējās cenas aprēķins

Kanisterapijas nodarbība – 25.00 euro x 23 nodarbības = 575.00 euro

Montesori speciālista nodarbība – 10.00 euro x 12 nodarbības = 120.00 euro

Kopā: 35 nodarbības 695.00 eur

695.00 euro : 35 nodarbības = 19.86 euro

**19.86 euro x 35 nodarbības = 695.10 euro**

Atbalsta plānā SBS pakalpojuma cena ir indikatīva, lai noteiktu nepieciešamā finansējuma apmēru. Faktiskā cena pakalpojuma sniedzēja rēķinā var atšķirties no atbalsta plānā norādītās, galvenais ir jāpievērš uzmanība, lai netiktu pārtērēts atbalsta plāna kopējais finansējums.

*6.4. tabulas III posms “IB nepieciešamā apmēra aprēķins” aizpildās automātiski no 6.3.tabulā (SBS pakalpojuma kopējā intensitāte (kopējais reižu skaits) un 6.8. tabulā (SBS pakalpojuma cena) savadītās informācijas un 14.kolonnā automātiski tiek aprēķināts katram SBS pakalpojumam pārskata periodam nepieciešamais finansējums un kopējais IB nepieciešamais apmērs, kas arī ir IB maksimālais apmērs (skatīt 12.attēlu).*

12.attēls



6.4.tabulas IV posma “IB kopējā apmēra aprēķins SBS pakalpojumu nodrošināšanai sadalījumā pa finanšu avotiem” aizpildīšana:

* Vispirms 6.4. tabulā jāievada informācija par tiem SBS pakalpojumiem, kas jau pirms izmēģinājumprojekta un arī izmēģinājumprojektā laikā, saskaņā ar izvērtēšanas komandas sastādīto SBS pakalpojumu sarakstu, tiek apmaksāti bērnam un vecākam no publiskā finansējuma - 15.kolonnā “Publiskais valsts finansējums” (piemēram, asistents pašvaldībās izmēģinājumprojektā - pavadoņa pakalpojums) un 16.kolonnā “Publiskais pašvaldības finansējums” (piemēram, aprūpes mājās pakalpojums) visam pārskata periodam (piemēram, asistenta/pavadoņa pakalpojumam piešķirts finansējums 206,82 EUR/ mēnesī x 6 mēneši = 1 240,90 EUR) (skatīt 13.attēlu).
* Ja jau piešķirtais “Publiskais valsts finansējums” un vai “Publiskais pašvaldības finansējums” ir piešķirts lielākā apmērā, nekā 14.kolonnā “SBS pakalpojumu izmaksu summa periodā” aprēķinātais finansējums (skatīt 13.attēlu), tad ir jāveic izmaiņas jau piešķirtajā pašvaldības un vai valsts finansējumā un jāpārskata pieņemtie lēmumi un noslēgtie līgumi un jāveic attiecīgās korekcijas atbilstoši ekspertu un vecāku vērtējumam.

13.attēls



* *17.kolonnā “IB provizoriskais apmērs (projekta finansējums)” finansējuma sadale starp SBS pakalpojumiem tiek aprēķināta automātiski* saskaņā ar iestrādāto IBM matricā algoritmu, ņemot vērā 11.kolonnas, 14.kolonnas, 15.kolonnas un 16.kolonnas rādītājus (skatīt 14.attēlu).
* 18.kolonnā jāievada summas, kas bērnam tiek piešķirta papildus pārdales rezultātā saskaņā ar Metodikā 3.2.apkakšpunktā noteikto (9.pielikums) un gala rezultātā *19.kolonnā automātiski tiek aprēķināts IB galīgais apmērs*, kas tiek finansēts no projekta līdzekļiem (skatīt 14.attēlu).
* 20.kolonnā ievada citu finansējumu, piemēram, vecāku, ja ir IB nepieciešamais apmērs, ir lielāks nekā IB galīgais apmērs, valsts un pašvaldību piešķirtais finansējums. Vecāks un sociālais darbinieks vienojas, kurus SBS pakalpojumus un cik lielā apmērā vecāks finansēs no saviem līdzekļiem (skatīt 14.attēlu).
* *21.kolonnā automātiski tiek aprēķināts IB kopējais apmērs*, kas nevar pārsniegt 14.kolonnā aprēķināto IB nepieciešamo apmēru katram SBS pakalpojumam un visiem atbalsta plānā iekļautajiem SBS pakalpojumiem kopā (skatīt 14.attēlu).

14.attēls




6.4.tabulas V posma “IB kopējā apmēra korekcijas, finansējuma pietiekamības nodrošināšanai” aizpildīšana:

* Ja izvērtējot bērna un vecāka IB nepieciešamo apmēru, salīdzinājumā ar IB kopējo apmēru tiek konstatēts finansējuma iztrūkums, tas nozīmē, ka bērna un vecāka vajadzības ir lielākas nekā pieejamais finansējums, ir jāsamazina SBS pakalpojuma intensitātes apjoms, sākot ar viszemākās lietderības SBS pakalpojumiem, respektīvi, tiem SBS pakalpojumiem, kuriem 11.kolonnā “SBS pakalpojuma kopējā vērtība, %” ir norādīta vismazākā SBS pakalpojuma vērtība procentos, tiek mazināta intensitāte.

Tomēr sociālajam darbiniekam ir jāizvērtē visi SBS pakalpojumi ar zemāko vērtību, piemēram, transporta pakalpojumam ir viszemākā intensitāte, bet, ja atbalsta plānā tiks samazināts transporta pakalpojums, tad bērnam nebūs iespēja saņemt SBS pakalpojumus. Līdz ar to transporta pakalpojumu šajā gadījumā nedrīkst samazināt, kaut arī tam ir zemākā vērtība. Veicot izvērtējumu, sociālais darbinieks var konsultēties ar vecākiem un rehabilitologu. Tikai pēc rūpīga izvērtējuma jāsamazina SBS pakalpojumu intensitāte.

* Lai samazinātu SBS pakalpojumu skaitu: jānospiež uz “+”, kas redzams virs 22.kolonnas “SBS pakalpojumu skaita korekcija periodā” (skat.14.attēlu), lai parādītos pārskata perioda 6 mēneši (skatīt 15.attēlu).

15.attēls



* Ar negatīviem skaitļiem jāatzīmē - **par cik SBS pakalpojumiem katrā mēnesī jāsamazina kopējais piedāvāto SBS pakalpojumu apjoms, veicot korekcijas attiecīgajā mēnesī, kur sākotnēji 6.3.tabulā ir norādīts SBS pakalpojuma apjoms (**skatīt 16.attēlu).

16.attēls



* Lai sakļautu mēnešu samazinājumu kolonnas, nospiest uz “-” virs 22.kolonnas “SBS pakalpojumu skaita korekcija periodā” (skat.15.attēlu).
* Pēc bērna un vecāka vajadzību izvērtēšanas atsevišķiem SBS pakalpojumiem var veidoties līdzekļu pārpalikums, bet citiem – iztrūkums. **Lai veiktu finansējuma pārdali starp SBS pakalpojumiem,** 29.kolonnā “Summas pārdale starp SBS pakalpojumiem” ar pozitīvām un negatīvām summām koriģē pieejamo finansējumu starp SBS pakalpojumiem, atbilstoši 30.kolonnas “Koriģētais IB kopējais apmērs periodā” rezultātam, 29.ailē ievada summas ar pretēju zīmi, piemēram, ja 30.ailē rezultāts ir – 84, tad 29.ailē ievada + 84 (skatīt 17.attēlu).

17.attēls



* Gadījumā, kad bērnam un vecākam atbalsta plānā norādītā IB nepieciešamais apmērs ir lielāks nekā pieejamais finansējums, no IB ir izslēdzami tie SBS pakalpojumi, kuriem **11.kolonnā “SBS pakalpojumu kopējā vērtība, %” norādīts vismazākais atbalsta procents**, samazinot SBS pakalpojumu sākotnēji noteikto intensitātes apjomu (reižu skaitu), veicot attiecīgās korekcijas pa mēnešiem kolonnās 23-27, izmaiņas ir jāievada katram mēnesim atbilstoši 6.3.tabulā noteiktajam SBS pakalpojumu intensitātes apjoma (reižu skaitam) sākotnējam sadalījumam (skatīt 18.attēlu).

18.attēls



* 29., 30.,31. kolonnas kopsummai ir jābūt ar vērtību “0” (skatīt 19.attēlu).

19.attēls



***Uzmanību! Nedrīkst sākt pārdalīšanu 31.kolonnā, kamēr starp SBS pakalpojumiem 34.kolonnā kopsumma nav „0”!***

Izņemot gadījumus, ja 34.kolonnā rezultāts ir ar pārpalikumu (skatīt 20.attēlu).

20.attēls



* 33.kolonna “SBS pakalpojumu seguma bilance un 32.kolonna “V posma rezultāts kopā” atspoguļo, vai visas korekcijas ir veiktas pareizi. *Ja viss ir pareizi, 32.kolonna automātiski būs iekrāsota ar dzeltenu vai zaļu marķējumu, ja nepareizi un ir finansējuma iztrūkums, tad ar sārtu marķējumu.* Līdz ar to ir jāpārbauda veiktās korekcijas, lai atrastu neprecizitāti (skatīt 21.attēlu).

21.attēls



**8.solis**

6.5.tabulā “Atbalsta plāns/II daļa – IB apmēra aprēķins SBS pakalpojumu nodrošināšanai” pēc veiktajām finansējuma korekcijām un izmaiņām SBS pakalpojumu intensitātes apjomā, *automātiski tiek sagatavots atbalsta plāna daļa, kurā tiek norādīts sākotnējais IB kopējais apmērs, SBS pakalpojumu apjoms 6 mēnešiem, pamatojoties uz 6.4 tabulas informāciju,* atbilstoši kuram bērns un vecāks uzsāks saņemt SBS pakalpojumus. Šī tabula ir līguma ar vecāku pielikums, kuru paraksta sociālais darbinieks un vecāks. Tabula ir jāizdrukā 2 eksemplāros, vienu eksemplāru ieliek bērna klienta lietā, bet otru atdod vecākam (skatīt 22.attēlu).

22.attēls



**9.solis**

6.6. tabulā “Atbalsta plāns/ III daļa – SBS pakalpojumu saņemšanas intensitātes apjoms” pēc veiktajām finansējuma korekcijām un izmaiņām SBS pakalpojumu intensitātes apjomā, *automātiski tiek sagatavots atbalsta plāna daļa, kurā tiek norādīts sākotnējais SBS pakalpojumu apjoms sadalījumā pa mēnešiem*, *pamatojoties uz 6.4.tabulas informāciju,* atbilstoši kuram bērns un vecāks uzsāks saņemt SBS pakalpojumus. Šī tabula ir līguma ar vecāku pielikums, kuru paraksta sociālais darbinieks un vecāks. Tabula ir jāizdrukā 2 eksemplāros, vienu eksemplāru ieliek bērna klienta lietā, bet otru atdod vecākam (skatīt 23.attēlu).

23.attēls



**10.solis:**

Sagatavo 6.9.tabulu “Iesniegums” (skatīt 24.attēlu). Ievadot SBS pakalpojuma kodu 1.kolonnā attiecīgā informācija no 6.8.tabulas aizpildīsies automātiski. Šī tabula ir līguma ar vecāku pielikums, kuru paraksta sociālais darbinieks un vecāks. Tabula ir jāizdrukā 2 eksemplāros, vienu eksemplāru ieliek bērna klienta lietā, bet otru atdod vecākam.

Ja vecāks nesaņem SBS pakalpojumus, tad vārdi “**un man**” no teksta tiek izdzēsti ārā.

24.attēls




Ja tiek mainīta SBS pakalpojuma cena, tad vecākam nav jāraksta jauns iesniegums.

Iesniegumā norādītā SBS pakalpojuma cena un kods var nesakrists ar atbalsta plānā norādīto SBS pakalpojuma cenu un kodu.

**11.solis**

6.10.tabulā “Atbalsta plāna faktiskā izpilde” (skatīt 25.attēlu) informācija automātiski aizpildās no 6.pielikuma pārējām tabulām un 28.pielikumā “Datu bāze/ Faktiski izlietotais finansējums un rezultatīvo rādītāju izpilde” sociālā darbinieka savadītās informācijas. Līdz ar to ir svarīgi 28.pielikumā informāciju savadīt precīzi bez kļūdām.


25.attēls



**12.solis**

No savadītās informācijas 28.pielikumā, 6.10.tabulā “Atbalsta plāna faktiskā izpilde” ielasās informācija par SBS pakalpojuma faktisko izpildi un tādā veidā var kontrolēt piešķirtā SBS pakalpojuma izpildi un/vai piešķirtais finansējums tiek apgūts, vai pārtērēts, gan par periodu kopumā, gan par konkrēto mēnesi, skatīt 26.attēlu.


26.attēls



**13.solis**

29.pielikumā “Naudas plūsmas pārskats” ar roku jāievada kolonnās - LM pārskaitītā finansējuma atlikums uz perioda sākumu un LM pārskaitītais finansējums. Kolonnā - Pārskata periodā pārskaitītais finansējums – informācija ielasās no 28.pielikuma automātiski un kolonnā - LM pārskaitītā finansējuma atlikums uz perioda beigām – informācija tiek aprēķināta automātiski, skatīt 27.attēlu.


27.attēls



**14.solis**

Faktiski izlietotā finansējuma un saņemto SBS pakalpojumu pārskats (30.pielikums) izvēloties ceturksni automātiski saģenerējas no 28.pielikuma, skatīt 28.attēlu.

28.attēls



**15.solis**

Ja Bērniem atbalsta plāna trešajā jomā (6.3.tabula) ir ielikti vairāk kā pieci pakalpojumi, tad atbalsta plāna vienā rindā tiek salikti divi SBS pakalpojumi, kuri protokolā ir ielikti pēc svarīguma - prioritātes blakus (viens aiz otra), kopā, kā arī sociālais darbinieks sagatavo atbalsta plāna sagatavošanas aprakstu, kur ir aprēķināta vidējā cena.

Piemēram.

Sastādot atbalsta plānu 2 periodam, izvērtēšanas eksperti protokolā ir ieplānojuši atbalsta plāna 3.jomā fizioterapeita nodarbības zālē un fizioterapeita nodarbības baseinā. Katram no šiem pakalpojumiem ir dažādas cenas un līdz ar to ir jāaprēķina SBS pakalpojumu vidējā cena.

Vidējās cenas aprēķins

Fizioterapeita nodarbības zālē – 35.00 euro x 21 nodarbība = 735.00 euro

Fizioterapeita nodarbības baseinā – 40.00 euro x 21 nodarbība = 840.00 euro

Kopā: 42 nodarbības 1575.00euro

1575.00 euro : 42 nodarbības = 37,50 euro

**37,50 euro x 42 nodarbības = 1575.00 euro**

Papildināt ar nepieciešamajiem apvienotajiem SBS pakalpojumiem tehniskajā tabulā SBS pakalpojumu sarakstu. Kā arī 6.6.tabulā zem tās ir jāatšifrē katra SBS pakalpojuma skaits pārskata periodā.